মনশা পাশা
মনশা পাশা (উর্দু: منشاء پاشا; জন্ম অক্টোবর ১৯, ১৯৮৭) একজন পাকিস্তানি অভিনেত্রী এবং টেলিভিশন উপস্থাপিকা। তিনি বিভিন্ন জনপ্রিয় এবং বাণিজ্যিকভাবে সফল হওয়া টেলিভিশন ধারাবাহিকে সহ-অভিনেত্রীর ভূমিকায় অভিনয় করেছেন, তন্মধ্যে রয়েছে শ্যাহের-ই-জাত (২০১২), মাদিহা মালিহা (২০১২), যিন্দেগি গুলজার হে (২০১৩), বিরাসাত (২০১৩) এবং মেরা নাম ইউসুফ হে (২০১৫)। ২০১৭ সালে তিনি টেলিভিশন চ্যানেল এআরওয়াই ডিজিটালের নাটক 'অঙ্গন' তে অভিনয় করেন যেটি ছিলো একটি পারিবারিক নাটক। তিনি ২০১৭ সালের চলচ্চিত্র 'চলে থে সাথ' এ অভিনয় দ্বারা চলচ্চিত্র জগতে পা রাখেন এবং 'লাল কবুতর' (২০১৯) ছিলো তার অভিনীত একটি অপরাধমূলক-সহিংসতাবাদী চলচ্চিত্র, তিনি এই চলচ্চিত্রে অভিনয় করে চলচ্চিত্র-সমালোচকদের প্রশংসা পেয়েছিলেন।